CELEX: 52014DP0077
Language: bg
Date: 2014-02-05 00:00:00
Title: Решение на Европейския парламент от 5 февруари 2014 г. относно предложението на Европейската централна банка за назначаване на заместник-председателя на Надзорния съвет на Европейската централна банка (N7-0003/2014 — C7-0017/2014 — 2014/0900(NLE))

24.3.2017   
            
            
               BG
            
            
               Официален вестник на Европейския съюз
            
            
               C 93/258
            
         P7_TA(2014)0077
   Назначаване на заместник-председател на надзорния съвет на Европейската централна банка
   Решение на Европейския парламент от 5 февруари 2014 г. относно предложението на Европейската централна банка за назначаване на заместник-председателя на Надзорния съвет на Европейската централна банка (N7-0003/2014 — C7-0017/2014 — 2014/0900(NLE))
   (Одобрение)
   (2017/C 093/47)
   
      Европейският парламент,
   
   
               —
            
            
               като взе предвид предложението на Европейската централна банка от 22 януари 2014 г. за назначаването на заместник-председателя на Надзорния съвет на Европейската централна банка (N7-0003/2014),
            
         
               —
            
            
               като взе предвид член 26, параграф 3 от Регламент (ЕС) № 1024/2013 на Съвета от 15 октомври 2013 г. за възлагане на Европейската централна банка на конкретни задачи относно политиките, свързани с пруденциалния надзор над кредитните институции (1),
            
         
               —
            
            
               като взе предвид Междуинституционалното споразумение между Европейския парламент и Европейската централна банка относно практическите условия и ред за упражняването на демократичната отчетност и надзора над изпълнението на задачите, възложени на Европейската централна банка в рамките на единния надзорен механизъм (2),
            
         
               —
            
            
               като взе предвид своя правилник за дейността,
            
         
               —
            
            
               като взе предвид доклада на комисията по икономически и парични въпроси (A7-0086/2014),
            
         
               A.
            
            
               като има предвид, че в член 26, параграф 3 от Регламент (EС) № 1024/2013 се предвижда, че Европейската централна банка (ЕЦБ) представя за одобрение от Парламента своето предложение за назначаване на заместник-председателя на своя Надзорен съвет и че заместник-председателят се избира сред членовете на Изпълнителния съвет на ЕЦБ;
            
         
               Б.
            
            
               като има предвид, че в член 26, параграф 2 от Регламент (ЕС) № 1024/2013 се предвижда, че назначаванията в Надзорния съвет в съответствие с този регламент зачитат принципите на балансирано участие на представители на двата пола, опит и квалификации;
            
         
               В.
            
            
               като има предвид, че на 21 януари 2014 г. Европейският съвет назначи Сабине Лаутеншлегер за член на Изпълнителния съвет на ЕЦБ в съответствие с член 283, параграф 2 от Договора за функционирането на Европейския съюз;
            
         
               Г.
            
            
               като има предвид, че с писмо от 22 януари 2014 г. ЕЦБ представи на Парламента предложение за назначаването на Сабине Лаутеншлегер за заместник-председател на Надзорния съвет на ЕЦБ с мандат от пет години;
            
         
               Д.
            
            
               като има предвид, че след това комисията по икономически и парични въпроси на Парламента направи оценка на квалификацията на предложения кандидат, по-специално с оглед на изискванията, посочени в член 26, параграфи 2 и 3 от Регламент (ЕС) № 1024/2013; като има предвид, че при извършването на тази оценка комисията получи автобиография на предложения кандидат, както и отговорите на кандидата на писмения въпросник;
            
         
               Е.
            
            
               като има предвид, че на 3 февруари 2014 г. комисията проведе изслушване на предложения кандидат, по време на което кандидатът направи встъпителна декларация, а след това отговори на въпросите, зададени от членовете на комисията;
            
         
            
               1.
            
            
               Одобрява предложението на ЕЦБ за назначаването на Сабине Лаутеншлегер за заместник-председател на Надзорния съвет на ЕЦБ;
            
         
            
               2.
            
            
               Възлага на своя председател да предаде настоящото решение на Европейската централна банка, на Съвета и на правителствата на държавите членки.
            
         
      (1)  ОВ L 287, 29.10.2013 г., стр. 63.
   
      (2)  ОВ L 320, 30.11.2013 г., стр. 1.